

**РАБОЧАЯ ПРОГРАММА**

**учебного курса**

**«Родная(мокшанская )литература»**

**для обучающихся 9 класса**

Село Жуковка 2023г.

**Пояснительнай запискась**

Вейхксоце классонь покодемань программась кочкаф, нежедемок мокшэрзянь литературань программать лангс, конань аноклазь 5-11 классненди Е.И. Азыркина, А.М. Катарова, А.И. Брыжинскяй. Сон кемокстаф Мордовия Республикань Образованиянь министерстваса и нолдаф Саранскяйса, мордовскяй книжнай издательстваса 2010 кизоня. Программась арьсеф 68 ч лангс, но кизоть тя ушетксста максови 17 ч.

Тя программась ладяф 9 классонь тонафнихненди.

9 класса мордовскяй литературась ванови историко-литературнай планца:

тонафнихне маладыхть обзорнай и монографическяй тематненди, лиякс мярьгомс, тонафневи литературать историяц, шачемац и касомань – вииямань кинза.Тянкса эрь классти сувафтфт обзорнай и монографическяй темат.

Обзорнай тематнень эса вановихть писательхнень творческяй сатфкссна тя или тона кизоста, ся пингонь эряфть потмоширец,газетатне, журналхне, художественнай метоттне и направлениятне, писательхнень ёткса творческяй сотксне.

Монографическяй темаса вановихтьбашка писательхнень эрямань и творчествань кисна и синь сембода содавикс произведениясна.Тонафнихне ванондсазь ня произведениятнень и азондсазь корязост эсь мяльснон. Монографическяй тематнень мархта сотневи критическяй работатнень тонафнемасна. Сембода цебярь и эрявикс критическяй произведениятне сувафтфт 9-11 классонь программанди.Сонь целец – лездомс шабатненди сяда крхкаста шарьхкодемс литературань произведениятнень.

9 класса вановихть минь литератураньконь шачемац и касомац-вииямац 19 векста сявомок 20 векти самс. Монографическяй планца тонафневихть: С.В.Аникинонь, Д.И.Малышевонь, С.С.Ларионовонь, А.М.Осиповонь, П.С.Кирилловонь, М.А.Бебанонь, В.М.Коломасовонь произведениясна. Тяда башка, максови пинге ётаф материалть лятфтаманцты, кялень культурать касоманцты и аф класса лувомати.

**Цельсь и задачатне**

*Родной литературань урокнень инголи путневи* ***цель*** *– тонафтомс шабатнень родной кяльть и литературать вельде шарьхкодемс эсь народснон историянц и тяниень пингонь эряманц.* **Дисциплинать задачанза:**

- максомс тонафнихненди содамашит мокшэрзянь литературать жанровай системанц колга;

- содамс текстовай материалть;

- шарфтомс тонафнихнень мяльснон произведениятнень художественнай ширде питнеснон ваномаснонды;

- пачфтемс тонафнихненди литературать художественно-эстетическяй питнеширенц.

**Тонафнемань предметть характеристикац**

Лама лия предметтнень ёткста, конат тонафневихть школаса, няевикс васта максови мокшэрзянь литературати. Сон лезды тонафнихненди шарьхкодемс эряфть, перьфпяльдень явлениятнень, крхкалготфтсыне тевснон – мяльснон, козякофтсыне кяльснон – валснон, кеподьсыне корхтамань и сёрмадомань кялень культураснон, келептьсыне эстетическяй ванфксснон.

Литературань произведениятнень вельде тонафнихне сяда цебярьста кармайхть содама эсь народснон тевонзон – мялензон, иланзон, сонь кяль – валонь мазышинц и эряфонь киса смузенц, сядонгольдень эряманц – ащеманц.

Эсь кяльса сёрматф произведениянь тонафнемась панжи кели ки рузонь литературать шарьхкодеманцты и сонь вельденза лия нароттнень литератураснон содаманцты, сон лезды сяда тёждяста шарьхкодемс сембе искусствань виттнень: киноть, театрать, живописть, музыкать и лиятнень.

Родной литературась кемоста сотневи эряфть мархта, сяс и полафксне, конат молихть тя пингста, фалу эрявихть кирдемс мяльса сонь тонафнемстонза.

Урокса произведениятненди идейно - художественнай питнеть путомста сави кирдемс мяльса нравственнайть и эстетическяйть. Анализонь тиемста васенда эряви шарфтомс мяль общечеловеческяй проблематнень панжемаснонды, азомс эряфста писательть ванфонц видеть – аф видеть лангс, кодама художественно - выразительнай средства вельде авторсь панчсесыне геройхнень тевснон – валснон, потмоёжснон, ванондсы кялень козяшить. Тяка пингоня шабатне аф ламонь – аф ламонь тонафнихть арьсема, эсь мяльснон – арьсемаснон азондома, пара тефнень и афсатыкснень няема.

**Тонафнемань предметть вастоц учебнай планть эса**

Учебнай планть эса литературать тонафнеманцты максф 17ч.

**Шабатненди эряви сатомс тяфтама результатт:**

**Личностнайхть:**

-шарьхкодемс мокшень кяльть вастонц эряфса, фкя-фкянь ёткса корхтамста, перьфпялень ванфтомста;

-маштомс кочкаф содамошитнень и сатфкснень нолямс школань и эрь шинь эряфса;

-касфтомс маштомашитнень ялга и оцю мархта прянь вятема; шабрань ломаттнень мархта сотксонь кирдема;

- содамс иттненди народоньконь эряфста мокшетнень эряма койснон, унксснон.

**Метапредметнайхть:**

- маштомс мушендома разнай источникста информация;

- маштомс кулхцондома ялгать и вятемс диалог;

- максомс анализ и оценка тиф заданиятненди;

- маштомс корхтама мокшень кяльса.

**Предметнайхть:**

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

- содамс тяфтама понятиятнень: фольклорнай и литературнай стихосложениясь, эряфонь видешись и художественнай вымыслась, сонетсь.

Рабочай программатть эса тифт полафкст: максови 34 ч, кържалготф 2 частта В.М.. . Ня урокнень эса эряви тонафтомс шабатнень мазы и шарьхкодеви валса эсь мялень азома, беседань вятема, лиянь корхтамань кулхцондома, эсь кялезост валмуворксонь и цитатань сувафнема. Оцю мяль шарфневи аф класса лувомати. Тянкса нолдаф 9 класса 4 ч. Родной литературань коряс аф класса лувомань занятиятне лездыхть крхкалгофтомс и кемокстамс урокса ётаф материалть, кеподемс теориянь содамошитнень, келептемс эряфть лангс ванфксть, сяда лацкас кельгомс тонцень кяльцень и литературацень.

Литературань процессь аф ащи фкя вастса, эвондайхть писателень од лепт, цебярь произведеният, сяс эряви старандамс, штоба шабатне улельхть анокт одонь вешема и содама.

**Тонафнихненди эряви содамс:**

- художественнай произведениять текстонц;

- тонафнеф произведениять сюжетонц, композициянц;

- событиятнень и геройхнень ётаф произведенияста;

- произведенияса проблематикась и художественнай башка ширетне;

- понятиятнень основной признакснон: гиперболать, описаниять, мокшень стихосложениять, стихотворениянь композициять, юморть, произведенияса эрямань видешить и художественнай арьсемать.

- и аф шорямс эпическяй и лирическяй произведениятнень.

**Тонафнихненди эряви маштомс:**

- цебярьста азондома

**-** мумс и няфтемс текстста изобразительно-выразительнай средстватнень и синь идейно-художественнай рольснон ;

- азондома устна или сёрмадозь эпическяй произведениянь или эздонза пакш;

- максома героенди портретнай характеристика;

- азондома произведенияста национальнай и художественнай ширетнень.

- произведениятненди анализонь тиема;

- тиемс устнай и письменнай сочинения-рассуждения ётаф произведениять коряс;

- тиема план произведениять коряс;

- максома отзыв лувф произведениять коряс.

- кочкама произведенияста эрявикс пакшть, действующяй лицанди характеристикань максома.

**Мокшэрзянь литературась дисциплинать потмаширец.**

**Мокшэрзянь литературать шачемац.**

Художественнай валонь васенце аськолксне.

Мокшэрзянь письменностть шачемац.

Национальнай литературать шачемац. Сонь васенда аньцек рузонь кяльса печатламань туфталонза. Мокшэрзянь литературать ушедыенза З. Дорофеев, С. Аникин, А Завалишин, А. Лорогойченко, Д. Морской, В Бажанов и лият.

**Степан Васильевич Аникин. « На Чардыме», «Сабан – богатырь».**

С.В. Аникин – минь литератураньконь ушедыензон эзда фкясь. Сонь эряфонь и творческяй киц.

Творческяй тевса С. Аникинонь тяряфнеманза «На Чардыме» азкссь – писательть художественнай творчестваса сембода няевикс тёкшсь. Калекать Емелькань «мужиконь» символическяй образкс касомац.

«Сабан – богатырь» ёфксса мокшэрзянь народть кунардонь пингонь эряфонц няфтемац, устнай народнай творчествань лангс мялень шарфтомась.

**Литературань теориясь.** Азксса основной няфтемань средстватне.

**Аполлон Аполлонович Коринфский «Монь тядязе», «Мон няень»**

Писательть эряфонь и творческяй киц.

«Моя мать» стихотворенияса урозонь стака эряфть няфтемац. Шачема ширть кода тядянь кельгомац.

«Я видел» стихотворенияса тядянь – алянь юкстамась. Аф фкя лаца судьбань няфтемась. Устнай народнай творчествати нежедемась.

**Александр Иванович Завалишин «Не признал»**

Писательть эряфонь и творческяй киц.

«Не признал» азксса тядянь – алянь аф почитандамась. Иттнень эсь прянь кельгомасна. Писательть маштомошиц геройхнень корхтамаснон, обуцяснон, портретснон няфтемаса.

**Мокшэрзянь литературать касомац – вииямац.**

Мокшэрзянь письменнай литературать кинь – янонь ушетксонза. Эрзянь и мокшень кяльса произведениятнень печатламаснон ушедомасна, национальнай печатть шачемац.

Родной кяльса лиси мокшэрзянь васенце газетатне и журналхне.

Од прозаикнень и поэттнень литературав самасна.

**Захар Фёдорович Дорофеев «Русь», «Нюрямонь мора», «Шапка учителя», «Пяльхкяпряня»**

**З.Ф. Дорофеев.** Творчествасонза национальнай ушетксне и народнай юрсь. Поэтть политическяй лирикац, сонь тематикац и художественнай башка ширенза.

Од эряфонь койхнень инкса З. Дорофеевонь тюремац. Эрзянь и мокшень авать образонц няфтемац стихсонза.

«Русь» стихотворенияса патриотическяй мяльхне – арьсематне, кялень художественнай средстватне.

«Нюрямонь мора» стихотворенияса авать кунардонь пингонь стака эряфонц няфтемац.

«Шапка учителя» стихотворенияса тонафтыть аф тёждя покодеманц няфтемац.

«Пяльхкяпряня» ёфксса мокшэрзянь народть смузьшиц, кялень образностсь.

Литераторть прозац.

**Дмитрий Иванович Малышев (Морской). «Ульяна Сосновская» поэмась.**

Д.И. Морскоень эряфонь киц.

«Ульяна Сосновская» поэмаса семьяса эрзянь авать сядонгольдень стака эряфонц няфтемац. Произведенияса фольклоронь жанратнень маштозь тевс нолдамасна.

**Литературань теориясь.** Эряфонь видешись и художественнай вымыслась.

**Александр Яковлевич Дорогойченков «Большая Каменка» романць.**

**А.Я. Дорогойченков.** Сонь путфксоц Мордовиянь писательскяй организациять тиемаса. «Оцю Каменка» романца мокшэрзятнень масторонь лия нароттнень мархта ялгаксшиснон, велеса эрямань од койхнень ладямаснон шнамасна.

**Сергей Степанович Ларионов «Шачень – касонь» повестсь.**

С.С. Ларионов – мокшень содаф прозаик. Писательть эряфонь и творческяй киц.

С.С. Ларионовонь «Шачень – касонь» повестьса автобиографичностсь. Серега цёранясь – писательть прототипоц. Стака идькс пингонц няфтемац.

**Литературань теориясь.** Произведениять смузенц и форманц шарьхкодемасна.

**Артур Матвеевич Осипов (Моро). «Пяшень дудканя», «Од пинге» стихотворениятне, сонетт.**

А.М. Моро – поэт – лирик. Литератураса васенце аськолксонза. Родинать и трудонь ломанть шнамац – сонь творчествасонза сембода няевикс ширетне.

30-це кизотнень Моронь поэтическяй мастерстванц касомац. Лирикань жанровай форматнень козякофтомасна, тематикать крхкалгофтомасна.

Великай Отечественнай войнань кизотнень А. Моронь поэзиянц крхка гражданственностец и патриотическяй пафосоц. Поэзиясонза Родинать и воявай народть образсна.

Моронь войнада мелень поэзиянц лирико – психологическяй и филосовскяй крхкашиц.

А. Моронь творчестваса сонетонь жанрась. Тяниень пингонь ломанть потмоёжес крхкаста варжакстомась и эряфть виде ванфксса няемац – А. Моронь творчестваса сембода няевикс ширетне.

Мокшэрзянь лирикаса А. Моронь коенза.

**Литературань теориясь.** Сонетонь жанрать колга шарьхкодемась.

**Петр Семенович Кириллов. «Литова» драмась.**

П.С. Кириллов – мокшэрзянь содаф писатель, конань произведениянза арасть оцю сатфксокс литературасонк поэзиянь, прозань, драматургиянь, критикань жанратнень традицияснон кемокстамаса.

«Литова» пьесась – минь литературасонк васенце историческяй драмась. Произведенияса Степан Разинонь мархта антикрепостническяй крестьянскяй движенияса мокшэрзянь народть молемац, воляшинкса Рав ширень нароттнень мархта марстонь тюремаснон няфтемасна. Пьесать композициянь башка ширенза, конкретно – историческяй материалть и национальнай фольклоронь героико – эпическяй мотифнень аф явови соткссна.

«Войнань киге» стихонь сборникса Отечественнай войнань геройхнень и ломаттнень нравственнай арушиснон морамасна.

П.С. Кириллов кода литературнай критик.

**Литературань теориясь.** Драматическяй жанрать колга шарьхкодемась.

**Максим Афанасьевич Бебан. «Лятфнемат» поэматне, «Вень поезтт» сонеттне, «Ученай лось» баснясь.**

Писательть эряфонь и творческяй киц. Мокшень велеса одть инкса тюремать келиста няфтемац.

Поэтть творчестваса Великай Отечественнай войнань пингста патриотизмань темась.

Войнада мелень сёрматф поэматне, синь идейно - художественнай башка ширесна. Авторть сатирическяй объектонза. Народть юморть и сатирать коензон мархта М. Бебанонь баснянзон соткссна.

**Василий Максимович Коломасов. «Лавгинов» романць.**

Писательть эряфонь и творчествань киц. Сонь прозань и драматургиянь идейно – художественнай башка ширенза.

«Лавгинов» романць – сатирико – юмористическяй жанрань произведения. Романть сёрмадомань историяц. Композициянь и сюжетонь эсь лацонь ширенза.

Яхим Лавгиновонь характеронц полафтомац и обуцянзон кемокстамаса.

Романть художественнай питнишиц. Кялень и стилень народнай юрсь.

**Литературань теориясь.** Сатирическяй и юмористическяй жанратнень колга шарьхкодемась.

**9 – це класса ётафть лятфтамац.**

**Аф класса лувоманди:**

Аф класса лувомась. С.В.Аникин «Холерный год» азкссь.

Аф класса лувомась. Д.Морской «Беднай Володя» азкссь.

Аф класса лувомась. С.Ларионов «Хрусталень пайкт» роман

Аф класса лувомась. В.Коломасов «Прокопыч» пьесась.

**Тематическяй планць**

|  |  |  |  |  |
| --- | --- | --- | --- | --- |
| **№** | **Разделхнень и тематнень лемсна** | **Ёткстост** | | |
| **Текстонь**  **тонафнемати** | **Аф класса лувомась** | **Кялень культурать касфтомац** |
| **1.** | **Мокшэрзянь литературать шачемац** | 5 | 1 | **-** |
| **2**. | **Мокшэрзянь литературать касомац-вииямац** | 12 | 2 | 4 |
| **Сембоц часта: 17ч** | | 17 | 3 | 4 |

**Календарно-тематическяй планированиясь**

|  |  |  |  |  |
| --- | --- | --- | --- | --- |
| № урока (сквозная нумерация) | Раздел, тема | Количество часов | Дата проведения по плану | Дата проведения по факту |
|  | **1.Мокшэрзянь литературать шачемац** | 5ч |  |  |
| 1. | Мокшэрзянь письменностть шачемац. Художественнай валонь васенце аськолксне. Национальнай литературать шачемац. Мокшэрзянь литературать ушедыенза. | 1 | 12.09 |  |
| 2. | С.В.Аникин. Сонь эряфонь и творческяй киц. «На Чардыме» азксса калекать Емелькать образоц. | 1 | 26.09 |  |
|  | «Сабан - богатырь» ёфкссь. |  |  |  |
| 3. | Аф класса лувомась. С.В.Аникин «Холерный год» азкссь. | 1 | 3109 |  |
| 4. | А.А.Коринфский «Мать моя» («Монь тядязе»)стихотворения | 1 | 17.10 |  |
|  | «Я видел» («Мон няень») стихотворениясь. |  | 14.11 |  |
| 5. | А.И.Завалишин. Писательть эряфонь и творческяй киц. «Не признал» («Ашезь тие содафокс») азкссь. | 1 | 12.12 |  |
|  | **2.Мокшэрзянь литературать касомац – вииямац** | 12ч |  |  |
| 6 | Мокшэрзянь письменнай литературать кинь-янонь ушетксонза. 20-це кизотнень литератураньконь идейно-тематическяй содержанияц и художественнай башка ширенза. | 1 | 26.12 |  |
|  | 30-це кизотнень мокшэрзянь литературать касомац – вииямац |  |  |  |
| 7 | З.Ф.Дорофеевонь эряфонь и творческяй киц. Поэтть лирикац: «Русь», «Нюрямонь мора», «Шапка учителя» Литераторть прозац. «Пяльхкяпряня» ёфкссь. | 1 | 16.01 |  |
| 8 | Д.И.Малышев (Морской) – эряфонь киц и творчествац. «Ульяна Сосновская» поэмась. | 1 | 30.01 |  |
|  | Поэмаса семьяса авать сядынгольдень стака эряфонц няфтема Произведенияса фольклоронь жанратнень тевс нолдамасна. |  |  |  |
| 9 | Аф класса лувомась. Д.Морской «Беднай Володя» азкссь. | 1 | 27.02 |  |
| 10 | А.Я.Дорогойченков (Дорогойченко). Сонь творческяй киц. А. Дорогойченко «Оцю Каменка» романць. | 1 | 12.03 |  |
|  | Романца лия нароттнень мархта ялгаксшинь няфтемась. |  |  |  |
|  | Митричень образонц вельде модати кельгомать няфтемац. Велеса од койхнень ладямасна. |  |  |  |
| 11 | С.С.Ларионов – мокшень содаф прозаик. С.Ларионов «Шачень-касонь» повестсь. Эсонза Серёга цёранясь – писательть прототипоц | 1 | 26.03 |  |
|  | Авать правафтомашинц пачфтемац тядянц образонц вельде. Пейзажнай картинатнень смузьсна геройхнень обуцяснон няфтемста |  |  |  |
| 12 | Аф класса лувомась. С.Ларионов «Хрусталень пайкт» роман | 1 | 16.04 |  |
| 13 | А.М.Осипов(Артур Моро) - поэт-лирик. Сонь сборниконза | 1 | 30.04 |  |
|  | А.Моро «Пяшень вяшкоманя», «Од пинге» стихотворениятне А.Моронь творчестваса сонетонь жанрась. Сонетт. |  |  |  |
| 14 | П.С.Кириллов. Эрямань и творчествань киц. «Литова» пьесась – минь литературасонк васенце историческяй драмась. Произведенияса мокшэрзянь народть воляшинкса тюремац. | 1 | 14.05 |  |
| 15 | Пьесать башка ширенза: конкретно-историческяй материалсь, национальнай фольклоронь героико-эпическяй мотифне. | 1 | 16.05 |  |
|  | «Войнань киге» стихонь сборниксь. Стихнень эса ломаттнень нравственнай арушиснон морамасна |  |  |  |
| 16 | М.А.Бябин(Бебан). Эряфоц и творчествац. Поэтть лирикац. «Лятфнемат» (анцяй поэманя) Сонетонь жанрась писательть творчестваса. «Вень поезтт» | 1 | 24.05 |  |
|  | М.Бебан «Учёнай лось» басня. |  |  |  |
| 17 | В.М.Коломасов. Писательть эряфонь и творчествань киц. «Лавгинов» романць. Мокшэрзянь велеса социально-нравственнай проблематнень художественнайста решандамасна | 1 | 27.05 |  |
|  | Произведенияса передовой ломаттнень образсна. Романца народнай юморть и сатирать рольсна. Романть художественнай питнишиц. |  |  |  |
|  | Яхимонь эряфть лангс ванфонц полафтомац и обуцянц кемокстамац. Лавгиновонь образонц лангс тяниень пингонь ваномась. |  |  |  |
|  | Итого: | 17 |  |  |