

**РАБОЧАЯ ПРОГРАММА**

**учебного предмета «Родная литература»**

для обучающихся 7 классов

**село Жуковка 2023**

**Учебнай предметть содержанияц.**

7-це класса родной литературань программась явови колма пяльксова: художественнай текстонь тонафнемась, аф класса морафтомась и корхтама маштомать касфтомац.

1. **Художественнай текстонь тонафнемась.**

Родной литературань программаса тонафнемс сявфт ся произведениятне, конат кандыхть афкуксонь нравственнай и эстетическяй питне, сембе ширде няфнесазь эряфонь явлениятнень и ломанень обуцятнень.

Сисемце классонь программась тиф тяфта, штоба тонафнихне аф ламонь-аф ламонь тонадольхть художественнай произведениятнень смузьснон шарьхкодема и тейст виде питнень путома, кармальхть содама теоретико-литературнай шарьхкодематнень и синь вельдест маштольхть анализонь тиема, штоба иттнень келемольхть кялень козяшисна и эстетическяй культурасна.

Программаса оцю мяль шарфневи предметтнень ёткса сотксненди. Родной литературать тонафнемста учительти фалу эряви маштозь нолямс тевс ся материалхнень, конат келептьсазь и кърхкалгофтсазь шабатнень содамошиснон (лия народонь литературань, живописень, скульптурань, графикань, музыкань, родной масторть историянц колга произведениятне).

Родной литературань программати сувафтфт мокшень и эрзянь народть устно-поэтическяй лама произведениясна, содавикс писательхнень и литературать касома кисна, поэзиясь, прозась, драматургиясь, азфт аф класса лувомать коряс книгатнень лемсна и сёрмадысна.

Сисемце классонь программать панчсазь мокшень и эрзянь народнай моротне; омбоце пяльксса молихть героическяй поэматне, конат сёрматфт устнай «фольклоронь» поэзиянь мотифнень коряс. Колмоце пялькссь лемтьф – «Минь писателеньке сядынгольдень эряфть колга». Нилеце пялькссь - «Мокшень и эрзянь писательхне минь мастороньконь колга». Эсонза сувафтфт мокшетнень и эрзятнень тяниень пингонь эряфснон колга произведениятне. Тя класса сяда келемихть теоретико-литературнай шарьхкодематне, шабатне ванцазь стихосложениянь основатнень, сюжетть и композициять, мезе стамсь эрямань видешись и художественнай арьсемась.

**2. Аф класса лувомась и аф класса работась:**

Родной литературать коряс аф класса работась, сембода пяк аф класса лувомась, лезды шабатнень содамошиснон кеподемаснонды и касфтомаснонды. Родной литературань коряс аф класса лувомань занятиятне лездыхть крхкалгофтомс и кемокстамс урокса ётаф материалть, кеподемс теориянь содамошитнень, получамс од содамошит литературать и искусствать коряс, келептемс эряфть лангс ванфть, сяда лацкас кельгомс эсь кяльцень и литературацень. Аф класса лувомань коряс урокне ащихть фкя пяльде, кода урокса, станя жа аф класса работать эзда. Ня урокненди лияста мярьгихть переходнайхть, промежуточнайхть, сяс месс произведениятне лувондовихть кудса, библиотекаса или самостоятельна, корхтамась жа лувфть коряс моли урокса.

Тя спискась азондови шабатненди эрь кизоня тонафнемать ушедомста. Аф класса лувомать коряс программати сувафтф лама произведения. Сембе ня произведениятне аф класса лувомань урокса аф вановихть, аф сатни пингсь, да тя и аф эряви. Сяс учительсь кочкай тя спискати мяльс сяда туф поизведеният и тии кизонь план. Средняй и старшай класснень эса аф класса лувомати максови 7 – 10 част. Сявомок тянь мяльс, учительсь ётафты эрь класса ковти аф класса лувомань коряс фкя урок. Ся произведениятнень коряс, конат аф сувайхть тя планти, ётафтови аф класса работа, конкурс и стак тов.

Ветеце класста сявомок, учительсь тонафтсыне шабатнень лувомань коряс дневниконь вятема. Ня дневникненди синь сёрматкшнесазь эсь мяльснон-арьсемаснон лувфть колга. Тяда башка, литературань кобинетса эряви тиемс эчке кагодста лувомань экран, конань лангс клеявихть зепонят тонафнихнень фамилияснон и лемснон мархта. Эрь книгать лувомндонза меле учениксь путы зепоняти каготкя, коза сёрматф авторть и произведениять лемсна.

Аф класса урокть анокламста кафта – колма недяляда инголе учительсь максы шабатненди тев: лувомс произведениять и арьсемс тя или тона кизефкснень лангса. Тя пингста тонафтысь ётафты эрявикс работа сянкса, штоба шабатнень эвондаль мяльсна лувомс произведениять: кой – коста азонды или лувонды книгаста мяльс туф вастт, лияста путни тонафнихненди кодамовок кизефкст, мярьгонди панжемс тяштьфть смузенц.

Аф класса лувомань урокнень эрявихть ётафнемс станя. Штоба синь сувальхть шабатнень седизост и ламос афольхть юкстав, лиякс мярьгомс, аральхть афкуксонь праздникокс. А тянкса сидеста тиендемат книгань выстовкат, нолнемат литературань газетат. Аф класса лувомань урокса тонафнихне сяда лама корхтайхть синць, учительсьжа аньцек вяти корхтама лувфть колга, азсы эсь мяленц, кинди мезе сатовсь и мезень лангса сави нинге покодемс тя или тона ученикти. Приёмда, конатнень нолнесыне тевс тонафтысь аф класса лувомань уроконь вятемста, пяк лама. Кепотьксонди: фкя – фкянь мельге лувфть азондомац; эрь тонафнись лувфть коряс получай ответонь вариант и муссы эрявиксть; кизефкснень лангс сёрмадома ответ; налхксемкат: кулхцондость тя или тона пяльксть и азость, кодама произведенияста ладяйхть ня иллюстрациятне; содасть, кона литературнай героцсь тись тяфта…; ваность красвордть и лият.

Аф класса лувомань урокне эрьсихть разнай видонь: библиографиянь урок, урок-концерт, урок-ёфкс, урок-конференция, урок-литературнай композиция, урок-азкс, урок-инсценировка, заочнай экскурсиянь урок, урок-конкурс.

Литературань материалть коряс тяфтама мероприятиятне, конатнень ётафнесыне тонафтысь тонафнихнень мархта урокта меле, лувовихть аф классонь работакс. Родной литературать коряс аф класса работань видта пяк лама. Ученикне ётафтыхть урокта меле разнай кружокса ( кепотьксонди, литературань творчествань, драматическяй, краеведениянь) мероприятият. Аноклайхть лувомань илятть, конференцият, писательхнень мархта васьфтемат, конкурст, олимпиадат, родной кялень и литературань неделят, презентацият. Тяка пингоня якайхть театрав, выставкас и музеи, нолнихть стенгазетат, ётафнихть ванф спектакльхнень коряс корхнемат, кочксихть эсь велестост фольклоронь произведеният с и кельгомс шачема масторть.

**3. Корхтама маштомать касфтомац**

7 -це класса ученикне тонафтовихть:

-шарьхкодемс мокшень кяльть вастонц эряфса, фкя-фкянь ёткса корхтамста, перьфпялень ванфтомста;

-маштомс учительть морафтоманц и азондоманц, а станя жа эсь ялгаснон морафтомаснон и азондомаснон кулхцондома;

- устна ответонь максома фкя темань коряс путф кизефксонь лангс;

- аф оцю морафтф статьянь пяльксонди лемонь максома;

- эсь тевонь колга азксонь арьсема.

- маштома кизефксонь коряс ответонь максома морафтф валрисьмоти; картинкань коряс путф кизефксонь каршес;

- маштома выразительнайста и эрявикс интонациянь вятема наизусть тонатф стихотворениять азондома.

**-** тонафтовихть сочинениянь сёрмадома, конатнень эса тонафнись азондсыне эсь арьсеманзон васенцеда лувомда меле;

- сёрмадомс сочиненият, конат сёрмадовихть самостоятельнай анализонь тиемда меле;

- сочиненият, конат сёрмадовихть оцю темань шумордамда меле;

- арьсемс и сёрмадомс легендат, ёфкст, арьсевихть стихотвореният, нолневихть стенной газетат, текстонь коряс сёрматкшневихть изложеният. задания мархта упражненият.

**ИНГОЛИ МОЛИ САТФКСНЕ.**

**Личностнайхне:**

-шарьхкодемс мокшеньлитературать вастонц эряфса, фкя-фкянь ёткса корхтамста, перьфпялень ванфтомста

-маштомс кочкаф содамошитнень и сатфкснень нолямс школань и эрь шинь эряфса;

-касфтомс маштомашитнень ялга и оцю мархта прянь вятема; шабрань ломаттнень мархта сотксонь кирдема;-

- содамс иттненди народоньконь эряфста: мокшетнень эряма койснон, унксснон;

-ванфтомс и кельгомс перьфпяльть;

-аф юкснемс Великай Отечественнай войнаса шавф ломатнень;

- аф обжамс ёмла ялганьконь (нармотнень и жувотатнень).

**Метапредметнайхне:**

- шарьхкодевиста марямс кайги мокшень кяльть ;

- маштомс кизекфксонь лангс максома кувака и нюрьхкяня каршек азондома;

- маштомас эльбятьксфтома, выразительнайста и эрявикс интонациянь вятема лувомста,

- кувакаста и нюрьхкяняста азксонь азондома;

- максомс анализ и оценка тиф заданиятненди;

- маштомс корхтама мокшень литературнай кяльса;

- маштомс лувома ролень-ролень;

**Предметнайхне:**

- валрисьмоть потмоса арьсемань канды инь эрявикс валхнень вайгяльса няфтема;

- валрисьмоть песа интонациять вятема;

-маштомс учительть морафтоманц и азондоманц, а станя жа эсь ялгаснон морафтомаснон и азондомаснон кулхцондома;

- устна ответонь максома фкя темань коряс путф кизефксонь лангс;

-художественно-выразительнай средствань мушендома;

- аф оцю морафтф статьянь пяльксонди лемонь максома;

- эсь тевонь колга азксонь арьсема.

**Календарно – тематическяй планць.**

|  |  |  |  |  |  |
| --- | --- | --- | --- | --- | --- |
| №  п/п | Разделхнень и тематнень лемсна | Урокть  видоц | Мъзяра  пинге | Уроконь ётафтома  пингсь | |
| арьсефсь | афкукссь |
| 1.  **2.**  **3.**  **4.** | **Устнай народнай творчествань произведениятне. Мокшень и эрзянь народнай моротне.**  **Эпическяй моротне: «Мора Пугачёвонь колга», «Вирть ширеса», «Шаткинонь паксясь».**  1. Устнай народнай творчествань произведениятне.  «Мора Пугачёвонь колга» историческяй морось.  «Вирть ширеса», «Шаткинонь паксясь» моротне.  **Лирическяй моротне: «Умарина», «Луганяса келуня», «Вай, тят уфа, варма, вирь ланга», «Дирювонь Федянясь».**  2. «Умарина», «Луганяса келуня», лирическяй моротнень идейно-тематическяй содержаниясна.  «Вай, тят уфа, варма, вирь ланга», «Дирювонь Федянясь» народнай моротне.  3. К.К. Сочинения «Мезе одс кармань содама мокшэрзянь народть ётай пингонц колга?» темать коряс.    4. Аф класса морафтомань урок «Ушмань Байкась» балладнай морось.  **«Масторава» эпос (кочкайхне Г.Я.Меркушкин, В.В.Горбунов, А.Д.Шуляев, А.М.шаронов)**  5. «Масторава» эпоссь – афкукс народонь произведения.  **Устнай поэзиянь (Фольклоронь мотифнень коряс героическяй поэматне.**  **Яков Яковлевич Кулдуркаев «Эрьмезь», поэма**.  6. Я.Я.Кулдуркаев – эрзянь поэт–сказитель.  «Эрьмезь» поэмась – ногаецнень каршес мокшэрзянь народть тюреманц колга произведения.  **Максим Афанасьевич Бябин (Максим Бебан) «Ушмань Байкась», поэма.**  7. М.А.Бебан «Ушмань Байкась» поэмать содержанияц.  8. К.К. Ётай пингть колга арьсемась.  9. Аф класса морафтомань урок. Н.Л.Иркаев «Мора Раторть колга» поэмать колга.  **Минь писателеньке сядынгольдень эряфть колга.**  **Тимофей Алексеевич Раптанов «Татю», повесть.**   1. Т.А.Раптанов – эрзянь содаф писатель. «Татю» повестсь. 2. Геройхнень потмоёжеснон кърхкаста няфтемасна, мокшетнень и эрзятнень эрямань-ащемань койснон панжемасна. 3. К.К. Сочинения «Мокшэрзянь авать потмоёжень инь вии ширьхне» темать коряс.   **Пётр Иванович Левчаев «Кафонц кудат», повесть.**   1. П.И.Левчаев «Кафонц кудат» повестсь. 2. Повестьса мокшэрзянь велень сире пингонь койхнень няфтемасна. 3. Аф класса морафтомань урок. П.И.Левчаев «Вирсь увнай» произведениять коряс.   **Мокшень и эрзянь писательхне минь мастороньконь колга.**  **Илья Прокофьевич Кишняков «Самолётсь повсь туцяс», азкс.**   1. И.П.Кишняков «Самолётсь повсь туцяс» азксть драматическяй сюжетоц. 2. К.К. Сочинения «Ялгаксшись сяськсыне сембе сталмотнень» темать коряс.   **Александр Константинович Мартынов «Монь**  **лемозе – Россия», стихотворения.**   1. А.К.Мартынов «Монь лемозе – Россия» стихотворениять патриотическяй содержанияц, народть ёткса ялгаксшить няфтемасна.   **Василий Никонорович Радин «Сембе минь ломаттяма», повесть.**   1. В.Н. Радин «Сембе минь ломаттяма» повестсь.   20. Лиянь инкса пичедемань темась повестьса.  Ярцевонь и Людань образсна.  21. Аф класса морафтомань урок. И.М.Девин «Акша кши» азксть коряс.  **Александр Сергеевич Щеглов «Афкуксонь кельгома», повесть.**  22. А.С.Щеглов «Афкуксонь кельгома» повестьса разведчикнень тевснон няфтемасна.  23. Произведенияса фронтовой эряфонь событиятнень няфтемасна.  **Александр Степанович Малькин «Каркне тердихть куду», стихотворения.**  24. А.К.Малькин «Каркне тердихть куду», стихотворенияса шачема ширень и родной масторонь кельгомань мотифне.  **Юрий Фёдорович Кузнецов «Коряй пайгонят» (идькс пингонь картинкат), повесть.**  25. Ю. Ф. Кузнецов «Коряй пайгонят» повестсь. «Лампочка», «Метро» и «Корхтай Москусь» азксне.  26. «Од сокст» и «Мильтась Шимокть унокоц» азксне.  27. К. К. Сочинения «Весть тялонь каникуласта, ялгазень мархта…» ушеткс коряс.  **Афанасий Матвеевич Осипов (Артур Моро) «Русь», стихотворения.**   1. А. М. Моро «Русь» стихотворениять содержаниянц ваномац.   **Анатолий Прохорович Тяпаев «Сусетт», повесть.**  29. А. П. Тяпаев «Сусетт» повестсь. «Эх, ся атёкшсь», «Сашоконь штананза» и «Пачат» азксне.  30. «Якасть пеняцяма» и «Тага кукаряйхть атёкшне» азксне.  **Пётр Уварович Поздяев (Гайни) «Таня», поэма.**  31. П. У. Гайни «Таня» поэмать сюжетоц и содержанияц.  32. К.К. Сочинения «Подвигонди фалу ули васта эряфса» темать коряс.  **Серафим Емельянович Вечканов «концерт», стихотворения.**  33. С. Е. Вечканов «Концерт» стихотворенияса шачема ширеть кельгоманц, сонь трудяй ломанензон и талантонзон няфтемасна.  **Валентина Ивановна Мишанина «Пингонь ортат», повесть.**  34. В. И. Мишанина «Пингонь ортат» повестсь.  **Резервнай урокт** | Лекция  Беседа  Творч.  тев  Беседа  Медио-  урок  Беседа  Беседа  Беседа  Беседа  Беседа  Беседа  Творч.  тев  Беседа  Беседа  Беседа  Беседа  Творч.  тев  Лекция  Беседа  Самост.  Тев  Беседа  Медио-  Урок  беседа  Беседа  Беседа  Беседа  Творч.  Тев  Выраз.  лувома  Беседа  Беседа  Медио  урок  Творч.  тев  Беседа  Лекция | **5**  **1**  1  **3**  1  1  1  **1**  1  **4**  **3**  1  **1**  1  1  1  **6**  **3**  1  1  1  **3**  1  1  1  **2**  1  1  1  **3**  1  1  1  **2**  1  1  **1**  1  **2**  1  1  1  **1**  1  **2**  1  1  **2**  1  1  **1**  1  **1**  1  **1** | Сентябрь  1 нед.  2 нед.  3 нед.  4 нед.  Октябрь  1 нед.  2 нед.  3 нед.  4 нед.  Ноябрь  2 нед.  3 нед.  4 нед.  4,5 нед.  Декабрь  1 нед.  2 нед.  3 нед.  4 нед.  Январь  3 нед.  4 нед.  Февраль  1 нед.  2 нед.  3 нед.  4 нед.  Март  1 нед.  2 нед.  3 нед.  4 нед.  Апрель  1 нед.  2 нед.  3 нед.  4 нед.  Май  1 нед.  2 нед.  3 нед.  4 нед. |  |

**Тематическое планирование по дисциплине «Мордовская литература» 7 класс.**

|  |  |  |  |  |  |
| --- | --- | --- | --- | --- | --- |
| №  п/п | Наименование разделов. | Максимальная нагрузка, ч. | Теоретическое обучение, ч. | К.К. урок, ч. | Аф класса морафтомань урок, ч. |
| 1. | Устнай народнай творчествань произведениятне. Мокшень и эрзянь народнай моротне. | 5 | 3 | 1 | 1 |
| 2. | Устнай поэзиянь (фольклоронь) мотифнень коряс героическяй поэматне. | 4 | 2 | 1 | 1 |
| 3. | Минь писателеньке сядынгольдень эряфть колга. | 6 | 4 | 1 | 1 |
| 4. | Мокшень и эрзянь писательхне минь мастороньконь колга. | 19 | 15 | 3 | 1 |
|  | Сембоц | 34 | 24 | 6 | 4 |